EkBass/fiwiki-20250220-pages-articles huggingface dataset:
Redgrave

Redgrave on brittiläinen näyttelijäsuku. Suvun jäseniin kuuluvat: * Roy Redgrave (1873–1922), ** Naimisissa Daisy Scudamoren kanssa. Lapset: *** Sir Michael Redgrave (1908–1985) **** Naimisissa Rachel Kempsonin kanssa. Lapset: ***** Dame Vanessa Redgrave (1937–) ****** Naimisissa (1962-67) Tony Richardsonin kanssa. Lapset: ******* Natasha Richardson (1963–2009) ******** Naimisissa Liam Neesonin kanssa ******* Joely Richardson (1965–) ******** Naimisissa Tim Bevanin kanssa ****** Naimisissa (2006–) Franco Neron kanssa. Lapset: ******* Carlo Nero (1969–) ***** Corin Redgrave (1939–2010) ****** Naimisissa Deirdre Hamilton-Hillin kanssa. Lapset: ******* Jemma Redgrave (1965–) ***** Lynn Redgrave (1943–2010) ****** Naimisissa John Clarkin kanssa == Kirjallisuutta == * == Aiheesta muualla == * Lynn Redgrave - The Redgraves * Lynn Redgrave - The Redgrave Family Tree Luokka:Englantilaiset suvut Luokka:Näyttelijäsuvut
Kemijärven seminaari

Kemijärven seminaari oli vuosina 1950–1970 Kemijärvellä toiminut opettajaseminaari. Se perustettiin sotavuosien jälkeen vastaaman Lapin ja muiden syrjäseutujen opettajatarpeeseen. Opettajankoulutuksen uudistuksen myötä seminaari ehti toimimaan vain 20 vuotta. Lakkautuksen seurauksena yksi luokallinen opiskelijoita siirtyi Raahen seminaariin saattaakseen opintonsa päätökseen. Kemijärven seminaarilla oli harjoituskoulu, jonka tiloissa myöhemmin toimi Särkelän koulu. Rakennus purettiin sisäilmaongelmien vuoksi 2014. Kemijärven seminaarista ovat valmistuneet kansakoulunopettajiksi muun muassa kansanedustaja Mikko Ekorre ja taiteilija Nils-Aslak Valkeapää. == Kirjallisuutta == * * == Lähteet == Luokka:Kemijärvi Luokka:Opettajaseminaarit
Vetelin kirjasto

Vetelin kirjasto on Vetelin kunnan ainoa kirjasto. Se rakennettiin vuonna 1947. Uusi rakennus korvasi edellisen puusta rakennetun kirjastorakennuksen, joka siirtyi paikallisen lukion käyttöön. Vanha rakennus oli rakennettu jo 1800-luvulla. Vetelin kirjasto on kerran valittu Keski-Pohjanmaan parhaaksi kirjastoksi, vuonna 1984. Kirjaston lakkauttamista on harkittu 2020-luvulla budjettiongelmien vuoksi, mutta kuntalaiset ovat vastustaneet tätä vahvasti. == Lähteet == Luokka:Vetelin rakennukset ja rakennelmat Luokka:Suomen kunnan- ja kaupunginkirjastot
Irma Lager

Irma Lager ent. Kepilä o.s. Grönberg (18. lokakuuta 1929 Uusikirkko – 7. heinäkuuta 2022 Espoo) oli suomalainen juristi ja prosessioikeuden professori. Lagerin vanhemmat olivat Johan Gustaf Grönberg ja Aune Stävén ja puoliso vuodesta 1957 hovioikeudenneuvos Erkki Juhani Lager. Irma Lager tuli ylioppilaaksi Lappeenrannan lyseosta 1948 ja valmistui Helsingin yliopistosta lainopin kandidaatiksi 1954 ja lakitieteen lisensiaatiksi 1958 ja väitteli siellä oikeustieteen tohtoriksi 1972 tutkimuksella Tuomionpurun edellytyksistä siviili- ja hallintoprosessissa. Varatuomarin arvon Lager sai 1959. Ennen yliopistouraansä Lager työskenteli useissa eri kihlakunnanoikeuksissa, Helvi Sipilän asianajotoimistossa ja esittelijänä korkeimmassa hallinto-oikeudessa. Helsingin yliopistoon hän siirtyi 1966 ja oli siellä prosessioikeuden apulaisprofessori vuodesta 1971, samoin kuin määräaikainen professori, vuoteen 1992 asti. Prosessioikeuden ohella Lagerin työn kohteena olivat muun muassa lapsen oikeudet. Hän paitsi julkaisi artikkeleita lapsiin kohdistuvista seksuaalirikoksista, myös avusti tällaisten rikosten uhreja ja heidän vanhempiaan ja oikeudenkäyntiavustajiaan. == Lähteet == Luokka:Suomalaiset juristit Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1929 syntyneet Luokka:Vuonna 2022 kuolleet
Dan Hylander

Dan Owe Michael Hylander (s. 21. kesäkuuta 1954 Malmö) on ruotsalainen laulaja-lauluntekijä ja kitaristi. Hän oli Raj Montana Bandin jäsen vuosina 1978–1985. Vuonna 1986 hän perusti Kosmonaut-nimisen yhtyeen. Raj Montana Band on sittemmin tehnyt paluun kahdesti ja julkaissut myös uutta musiikkia. Lisäksi Hylander on julkaissut sooloalbumeita ja kirjoittanut sekä tuottanut musiikkia muille artisteille. Vuonna 1984 Hylander palkittiin vuoden parhaan miesartistin Rockbjörnen-palkinnolla. Vuosina 2007–2016 hän asui perheensä kanssa Boliviassa. ==Albumeita== ===Raj Montana Band=== * Döende oskuld (1980) * September (1981) * Bella notte (1982) * ...om änglar o sjakaler (1984) * Indigo (2019) ===Kosmonaut=== * Kung av onsdag (1986) * Café Sorgenfri (1988) ===Dan Hylander=== * Kejsaren är naken (1992) * Den försenade mannen (2011) ==Lähteet== ==Aiheesta muualla== Luokka:Ruotsalaiset laulaja-lauluntekijät Luokka:Ruotsalaiset kitaristit Luokka:Vuonna 1954 syntyneet Luokka:Elävät henkilöt
Taikasana

Taikasana on magian harjoittamisessa tai taikatempuissa käytettävä sana tai lyhyt fraasi. Taikasanoja käytetään nykyään erityisesti taikurien esityksissä tehostamaan esityksen vaikutusta. Taikasanojen alkuperä juontaa usein muinaisista rukouksista, loitsuista ja uskonnollisista teksteistä. Esimerkiksi tunnettu taikasana "abrakadabra" on peräisin toiselta vuosisadalta eKr., ja sen alkuperästä on useita teorioita, mukaan lukien yhteys heprealaiseen ilmaisuun "Ha brakha dabra" (siunaus on puhunut). == Tunnettuja taikasanoja == * Abrakadabra * Hokkus pokkus * Seesam aukene * Simsalabim * Voilà ===Suomalaisten taikureiden taikasanoja=== * Ananasakäämä (Timo Taikuri) * Jokeri pokeri poks (Simo Aalto) * Suolaa, suolaa, enemmän suolaa (Fakiiri Kronblom) == Katso myös == * Suomalaiset loitsut == Lähteet == Luokka:Taikuus Luokka:Taikasanat
Jääkiekon I-divisioona 1997–1998

Kaudella 1997–1998 I-divisioonassa pelasi 12 joukkuetta, joista kukin pelasi 44 ottelua. Runkosarjan voittaja oli Kärpät, mutta nousukarsinnoissa KalPa säilytti SM-liigapaikkansa. == Tilastoja == ===Pelaajatilastoja=== Pistepörssin voittaja: Antti Virtanen (29+45=74), Hermes. Paras maalintekijä: Jarkko Aaltonen (30), FPS. Paras +/− -tilasto: Reijo Ruotsalainen (+25), Kärpät. Paras torjuntaprosentti: Pasi Nurminen (94,06 %, 30 ottelussa), Pelicans. Jäähypörssin voittaja: Gennadi Kurdin (SaPKo), 167 jäähyminuuttia. == Runkosarja == == Nousukarsinta == === 1.kierros === Kärpät – Diskos Kärpät Diskos 3–2 Diskos Kärpät 3–2 Kärpät Diskos 3–4 Diskos Kärpät 1–3 Kärpät Diskos 4–0 Kärpät jatkoon voitoin 3–2. Hermes – TuTo Hermes TuTo 6–1 TuTo Hermes 2–3 Hermes TuTo 6–1 Hermes jatkoon voitoin 3–0. Pelicans – FPS Pelicans FPS 3–1 FPS Pelicans 1–3 Pelicans FPS 4–2 Pelicans jatkoon voitoin 3–0. === 2. kierros === KalPa – Pelicans KalPa Pelicans 0–1 Pelicans KalPa 2–3 KalPa Pelicans 2–4 Pelicans KalPa 2–3 KalPa Pelicans 3–2 ja. KalPa jatkoon voitoin 3–2. Kärpät – Hermes Kärpät Hermes 8–3 Hermes Kärpät 4–1 Kärpät Hermes 3–2 ja. Hermes Kärpät 5–4 ja. Kärpät Hermes 6–2 Kärpät jatkoon voitoin 3–2. === 3. kierros === KalPa – Kärpät KalPa Kärpät 3–1 Kärpät KalPa 3–1 KalPa Kärpät 3–2 ja. Kärpät KalPa 2–4 KalPa säilyi SM-liigassa voitoin 3–1. == Putoamiskarsinta == Ahmat – KooKoo Ahmat KooKoo 5–2 KooKoo Ahmat 4–2 Ahmat KooKoo 3–4 KooKoo Ahmat 3–4 Ahmat KooKoo 3–0 Ahmat säilyi I-divisioonassa voitoin 3–2. KooVee – Jää-Kotkat KooVee Jää-Kotkat 2–4 Jää-Kotkat KooVee 3–4 KooVee Jää-Kotkat 1–0 Jää-Kotkat KooVee 4–3 ja. KooVee Jää-Kotkat 4–5 ja. Jää-Kotkat säilyi I-divisioonassa voitoin 3–2. == Lähteet == * * 98 Luokka:Jääkiekkosarjojen kausi 1997–1998
Kutsu

Kutsu on viestinnän muoto, jolla henkilö tai taho pyytää toista osallistumaan juhlaan, tapahtumaan tai muuhun toimintaan tai tilaisuuteen. Kutsu voi olla suullinen, kirjallinen tai sähköinen. Muodollisissa tilaisuuksissa käytetään tyypillisesti painettua tai käsin tehtyä kutsukorttia, kun taas epämuodollisemmissa tilanteissa kutsu voidaan esittää puhelimitse tai sähköpostitse. Kutsukortin ulkoasu heijastaa usein tilaisuuden luonnetta. Kutsu sisältää tavallisesti tiedot tilaisuuden järjestäjästä, kutsuttavasta, tapahtumapaikasta, päivämäärästä ja kellonajasta. Kutsuissa voidaan mainita myös pukeutumiskoodi, tarjoilut ja mahdollinen vastaustoive (R.S.V.P. tai V.P.). Perinteisen etiketin mukaan tiettyihin tilaisuuksiin, kuten ylioppilasjuhliin, ei ole tarvittu erillistä kutsua. Nykyään myös näihin juhliin lähetetään usein kutsut erityisesti läheisille ja sukulaisille. Tapakulttuuriin kuuluu kutsuun vastaaminen. Vastauksessa tyypillisesti kiitetään kutsusta ja ilmoitetaan osallistumisesta. Ruokatarjoilun sisältävissä tilaisuuksissa on tapana ilmoittaa mahdolliset ruoka-allergiat ja erityisruokavaliot. == Katso myös == * Vieraanvaraisuus == Lähteet == Luokka:Viestintä
Taranaki Maunga

Taranaki Maunga (, aiemmin Mount Egmont) on Uudessa-Seelannissa sijaitseva tulivuori. Maan parlamentti tunnusti sen tammikuussa 2025 juridiseksi henkilöksi, jonka edustajana toimivat paikallisten iwien eli maoriheimojen jäsenet. ==Lähteet== ==Aiheesta muualla== Luokka:Uuden-Seelannin tulivuoret
International Federation of Catholic Universities

International Federation of Catholic Universities (, lyh. IFCU/FIUC) on katolisten korkeakoulujen kansainvälinen yhteistyöjärjestö. Järjestön tehtävänä on edistää jäsenlaitostensa yhteistyötä tutkimuksessa, opetuksessa ja yhteiskunnallisessa toiminassa sekä edistää katolista korkeakoulutusta. Järjestöön kuuluu yli 250 oppilaitosta 70 eri maassa. Järjestö sijaitsee Pariisissa, Ranskassa ja se on perustettu virallisesti vuonna 1948. == Historia == Katolisten yliopistojen yhteisen liiton järjestämiseksi tehtiin ensimmäinen aloite vuonna 1924 italialaisen Università Cattolica del Sacro Cuoren ja hollantilaisen Katholieke Universiteit Nijmegenin toimesta. Nämä pyrkimykset konkretisoituivat seuraavana vuonna Pariisin katolisessa insituutissa pidetyssä kokouksessa, jossa oli edustettuna 14 yliopistoa eri puolilta maailmaa. Liitto tunnustettiin Pyhän istuimen asetuksella vuonna 1948 ja paavi Pius XII:n päätöksellä vuonna 1949. Nykyisen nimensä järjestö sai vuonna 1949. == Alueelliset liitot == IFCU:n jäsenet voivat liittyä jäseniksi alueellisen sijoitutmisensa mukaan. Alueellisten järjestöjen tarkoituksena on yhdistää samanlaisen kulttuurisen ja maantieteellisen taustan omaavia korkeakouluja. Nämä alueelliset ryhmittymät ovat joko kokonaan tai osittain IFCU:n jäsenlaitosten muodostamia. * Aasia: Association of Southeast and East Asian Catholic Colleges and Universities (ASEACCU) * Afrikka: Association of Catholic Universities and Institutes of Africa and Madagascar (ASUNICAM) * Eurooppa: Federation of European Catholic Universities (FUCE) * Intia: Xavier Board of Higher Education * Latinalainen Amerikka: Organización de las Universidades Católicas de América Latina (ODUCAL) * Pohjois-Amerikka: Association of Catholic Colleges and Universities (ACCU) == Lähteet == Luokka:Yliopisto Luokka:Kristinusko ja yhteiskunta Luokka:Kristillinen kasvatus Luokka:Katolinen kirkko Ranskassa Luokka:Katoliset yliopistot Luokka:Kansainväliset kristilliset järjestöt Luokka:Katoliset järjestöt
Jukka Niva

Jukka Niva on suomalainen mediajohtamisen ammattilainen. Hän toimii Yleisradiossa kehitys-, uutisstrategia-, sisältökehitys-, innovaatio-osasto News Labin osastopäällikkönä. Hän on työskennellyt myös muun muassa Yle Uutisten väliaikaisena uutispäätoimittajana, päällikkönä Yle Uutisten taloustoimituksessa, kotimaan- ja ulkomaantoimittajana, Aamu-tv:n ja A-plus:n juontajana, taloustoimittajana sekä uutispäällikkönä. Niva on lisäksi toiminut International Scholar -tutkijana Woodrow Wilson Center -ajatuspajassa Washingtonissa. Koulutukseltaan Niva on valtiotieteiden maisteri Helsingin yliopistosta. Hän on Euroopan yleisradiounionin Digital Committeen jäsen. == Lähteet == Luokka:Suomalaiset toimittajat Luokka:Suomalaiset televisiojuontajat Luokka:Ylen henkilöstö Luokka:Syntymävuosi puuttuu Luokka:Elävät henkilöt
Moggallāna

Moggallāna (paali), joka tunnettiin myös nimellä Mahāmaudgalyāyana tai Maudgalyayana, oli yksi Buddhan lähimmistä opetuslapsista. Häntä pidetään Buddhan kahdesta tärkeimmästä miespuolisesta opetuslapsesta toisena Śāriputtan ohella. Moggallāna ja Śāriputtalla oli syvä ystävyys. Heidät kuvataan buddhalaisessa taiteessa ja kirjoituksissa kahtena opetuslapsena, jotka seuraavat Buddhaa, ja heillä on kirjoituksissa täydentäviä rooleja opettajina. Opettajana Moggallāna tunnettiin psyykkisistä voimistaan, ja häntä kuvataan usein käyttävän niitä opetusmenetelmissään. Monissa varhaisissa buddhalaisissa kaanoneissa Moggallāna on avainasemassa luostariyhteisön yhdistämisessä Devadattan aiheuttaman skisman jälkeen. Moggallāna kuoli 84-vuotiaana kilpailevan lahkon ponnistelujen seurauksena. Tätä väkivaltaista kuolemaa kuvataan buddhalaisissa kirjoituksissa Moggallāna karman seurauksena, kun hän oli tappanut omat vanhempansa edellisessä elämässään. Vaikka eri buddhalaisissa kaanoneissa on erilaisia ​​näkemyksiä kunkin oppilaan ansioista, kaikissa buddhalaisissa kaanoneissa Moggallāna ja Śāriputta tunnustetaan Buddhan kahdeksi pääopetuslapseksi. Tämän tosiasian vahvistaa myös arkeologisista löydöistä löydetty ikonografia, jossa molemmat opetuslapset on yleensä kuvattu mestarinsa luona. Migot 1954 , s. 407, 416–7. Monissa sutrissa he osoittavat suurta arvostusta ja ystävällisyyttä toisiaan kohtaan. Esimerkiksi kun Śāriputta sairastuu, kerrotaan, että Moggallānaa käytti psyykkisiä voimiaan hankkiakseen lääkettä Śāriputttalle. Migot 1954, p. 478. Śāriputtaa pidetään Buddhan viisaimpana opetuslapsena, ja Moggallānaa hänen jälkeensä toiseksi viisaimpana. Karaluvinna 2002, p. 450. == Lähteet == Luokka:Buddhalaiset munkit
Simon kunnankirjasto

Simon kunnankirjasto on Lapin maakunnan länsiosan Simossa toimiva julkinen kirjasto. Sen toimipisteitä ovat Simon pääkirjasto ja naapurikunta Ranuan kanssa yhteinen kirjastoauto Kuukkeli. Kirjastorakennus (1987) sijaitsee kunnanviraston eteläpuolella. Kirjastokimppa Lapin kirjasto vastaa kirjaston lainausjärjestelmästä ja tuottaa verkkoaineistoja. Vuodesta 2025 lähtien käytössä ovat lisäksi olleet Kainuun, Lapin ja Pohjois-Pohjanmaan kirjastojen yhteinen sähköinen aineistokokoelma (Pohjoisen eKirjasto) sekä valtakunnallinen verkkokirjasto. Vuonna 2023 Simon kirjaston kokoelmiin kuului yli 33 000 nimikettä, joista runsas 29 000 oli kirjoja. Lainaajia oli yhteensä 628. He lainasivat yhteensä 24 514 nimikettä ja tekivät lähes 16 000 fyysisistä kirjastokäyntiä ja yli 13 000 verkkokäyntiä. Kirjastoautolla oli kunnassa kaksi pysäkkiä, joista lainatiin vuoden aikana runsas 230 nimikettä. == Lähteet == Luokka:Suomen kunnan- ja kaupunginkirjastot Luokka:Simon rakennukset ja rakennelmat
Federation of European Catholic Universities

Federation of European Catholic Universities (lyh. FUCE) on vuonna 1991 perustettu eurooppalaisten katolisten yliopistojen verkosto. Järjestö perustettiin Puolan Varsovassa ja sen taustalla vaikutti Euroopan yhdentymiskehitys. Järjestö yhdistää Euroopan ja Libanonin katoliset yliopistot. Järjestö sijaitsee Ranskan Lyonissa. == Jäsenet == * Alankomaat: ** Nijmegenin Radboud-yliopisto ** Tilburgin yliopisto * Albania: ** Universiteti Katolik "Zoja e Këshillit të Mirë" * Belgia: ** HELMo Gramme ** Leuvenin katolinen yliopisto ** Universitair Centrum Sint-Ignatius Antwerpen ** Louvainin katolinen yliopisto ** Namurin yliopisto ** UCLouvain Saint-Louis Bruxelles * Espanja: ** Ateneu Universitari Sant Pacià ** Real Centro Universitario Escorial-María Cristina ** Universidad CEU Cardenal Herrera ** Universidad Católica San Antonio de Murcia ** Universidad Católica de Valencia "San Vicente Mártir" ** Universidad de Deusto ** Universidad Francisco de Vitoria ** Universidad Loyola Andalucía ** Universidad Pontificia Comillas ** Universidad Pontificia de Salamanca ** Universidad Ramón Llull ** Universidad San Dámaso ** Universidad San Pablo CEU * Georgia: ** Sulkhan-Saba Orbelianin yliopisto * Irlanti: ** Mary Immaculate College ** St. Patrick’s College Maynooth * Yhdistynyt kuningaskunta: ** Saint Mary’s University * Italia ** Libera Università Maria SS. Assunta ** Pontificio Ateneo « Regina Apostolorum » ** Pontificio Istituto Biblico ** Pontificia Università Antonianum ** Pontificia Università Gregoriana ** Pontificia Università Lateranense ** Pontificia Università San Tommaso d’Aquino ** Pontificia Università Urbaniana ** Università Cattolica del Sacro Cuore ** Università Pontificia Salesiana * Kroatia: ** Universitas Studiorum Catholica Croatica Zagrabia * Libanon: ** Université Notre-Dame-de-Louaizé ** Université Antonine ** Université La Sagesse ** Université Saint Esprit de Kaslik ** Université Saint Joseph de Beyrouth ** Université Sainte-Famille * Portugali: ** Universidade Católica Portuguesa * Puola: ** Akademia Ignatianum ** Katolicki Uniwersytet Lubelski Jana Pawla II ** Uniwersytet Kardynala Stefana Wyszynskiego ** Uniwersytet Papieski Jana Pawła II w Krakowie * Ranska: ** Centre Sèvres ** Institut Catholique de Paris ** Institut Catholique de Toulouse ** Université Catholique de Lille ** Université Catholique de Lyon ** Université Catholique de l’Ouest * Saksa: ** Katholische Universität Eichstätt-Ingolstadt * Slovakia: ** Katholicka Univerzita v Ruzomberku * Ukraina: ** Ukrainan katolinen yliopisto * Unkari: ** Pázmány Péter Catholic University == Presidentit == Seuraavat henkilöt ovat toimineet FUCE:n presidentteinä: * 1991–1997: Michel Falise * 1997–2001: Jan Peters * 2001–2004: Miquel Gassiot * 2004–2006: Patrick Valdrini * 2006–2007: Ruprecht Wimmer * 2007–2013: Michel Scheuer * 2013–2019: Thierry Magnin * 2019– Michael Mullaney == Lähteet == Luokka:Yliopisto Luokka:Kristinusko ja yhteiskunta Luokka:Kristillinen kasvatus Luokka:Katolinen kirkko Ranskassa Luokka:Katoliset yliopistot
Midafotel

Midafotel (CPPene, SDZ EAA 494) on voimakas, kilpaileva NMDA-reseptorin antagonisti. Se suunniteltiin alun perin mahdolliseksi eksitotoksisuuden, epilepsian tai neuropaattisen kivun hoitoon. Se näytti erittäin lupaavalta in vitro -tutkimuksissa, jotka osoittautuivat tehokkaaksi kilpailevaksi antagonistiksi NMDA:ssa vaikuttamatta muihin reseptoreihin. Tutkimus jatkui in vivo -kissatutkimuksiin, joissa se osoittautui rajoittavan vaurioita keskimmäisen aivovaltimon tukkeutumisen jälkeen, mikä johti iskemiaan. Se esti myös valoherkän epilepsian paviaaneissa. Midafotelin farmakokineettinen profiili soveltui kliinisiin kokeisiin etenemiseen, koska sillä ei ole myrkyllisiä sivutuotteita, se erittyy yksinomaan munuaisjärjestelmän kautta ja pysyy muuttumattomana aivoissa. Midafotel kuitenkin poistettiin kliinisistä kokeista, koska se ei tarjonnut sopivaa hermosolujen suojaa tai hyödyllistä hoitoa epilepsialle ja sillä oli sivuvaikutuksia, jotka johtivat siihen, että monet potilaat vetäytyivät tutkimuksista. Mahdollinen selitys sen tehottomuudelle kokeissa on suhteellisen lyhyt terapeuttinen aikaikkuna iskeemisen vaurion jälkeen ja se, että pieni määrä glutamaattia auttaa hermosolujen selviytymistä. Uskotaan myös, että NMDA-reseptorit aktivoivat joitakin "eloonjäämistä edistäviä" geenejä. == Katso myös == * Selfotel == Lähteet == Luokka:NMDA-reseptorin antagonistit
EuroLLM

EuroLLM yhteiseurooppalainen, Euroopan unionin rahoittama tutkimus- ja kehityshanke ajanmukaisten, avoimien laajojen kielimallien (LLM) kehittämiseksi kaikille Euroopan unionin kielille. Kestoltaan hanke on lyhyt: vain vuoden (1. toukokuuta 2024–30.huhtikuuta 2025). Hankkeen eräänä tarkoituksena on luoda monikielinen kehys luonnollisen kielen käsittelyn (NLP) tutkimukselle Euroopassa. Hankkeessa on mukana monia yliopistoja ja tutkimuslaitoksia Euroopasta. Tutkimushankkeeseen osallistuvat esimerkiksi Edinburghin yliopisto, Lissabonin yliopiston teknillinen korkeakoulu ja Sorbonnen yliopisto. EuroLLM-yhteenliittymä kertoo kotisivullaan hankkeen tavoittelevan kielimallien julkaisemista kolmessa kokoluokassa (1B, 9B ja 22B) 4T tokenilla. Julkaistuja kielimalleja ovat (1/2025 mennessä): * EuroLLM-1.7B * LLM-1.7B-Instruct * EuroLLM-9B * EuroLLM-9B-Instruct Mallin versiot 1.7B ja 9B on julkaistu 35 kielellä, jossa ovat mukana Euroopan unionin 24 virallista kieltä ja 11 muuta kieltä. EU-kielten ohella hankkeeseen valittuja kaupallisesti ja strategisesti tärkeitä kieliä olivat arabia, hindi, japani, kiina, korea, norja, turkki, venäjä, ukraina sekä kaksi Espanjan kansallista kieltä (katalaani ja galicia). Hankkeen vahvuus eurooppalaisissa kielissä johtuu osittain EuroLLM-9B mallin sanoja osiinsa jaottelevavasta tokenizer- ohjelmistosta, joka on rakennettu 128 000 luonnollisen kielen sanan sanastolle. Mallia on koulutettu Barcelonan supertietokonekeskuksen Mare Nostrum 5-supertietokoneen avulla. == Katso myös == * OpenEuroLLM == Huomautukset == == Lähteet == Luokka:Kielimallit Luokka:Euroopan unioni
David Kawānanakoa

David Kawānanakoa (19. helmikuuta 1868 – 2. kesäkuuta 1908) oli havaijilainen prinssi, joka toimi Havaijin kuningaskunnan vallankaappauksen oli myös mukana perustamassa demokraattisen puolueen paikallisosastoa Havaijille. == Havaijin kuningaskunnan prinssi == Kawānanakoa syntyi vuonna 1868. Hänen vanhempansa olivat prinssi David Kahalepouli Pi‘ikoi ja prinsessa Victoria Kinoiki Kekaulike. Kawānanakoalla oli myös kaksi nuorempaa veljeä: Edward Abnel Keli‘iahonui ja Jonah Kūhiō Kalaniana‘ole. Perinteisten havaijilaisten tapojen mukaisesti Kawānanakoalle järjestettiin hānai-adoptio jo nuorella iällä. Adoptiovanhemmiksi valikoituivat Kalākaua ja Kapi‘olani, jotka itse olivat lapsettomia.Kamae (1980): s. 38–44 Kawānanakoa oli Kalākauan viimeinen miespuolinen suora sukulainen. Lili‘uokalanin noustua valtaan hän nimitti ensisijaiseksi kruununperijäksi veljentyttärensä Ka‘iulanin ja tämän jälkeen Kawananakoan.Schweizer (1999): s. 373–374 == Vallankaappauksen jälkeen == Vallankaappauksen jälkeen Kawānanakoa oli yhdessä neljän muun henkilön kanssa perustamassa demokraattisen puolueen paikallisosastoa Havaijin territorioon.Krauss (1994): s. 75 Kawānanakoa nimitettiin puolueensa ehdokkaaksi vuoden 1900 vaaleissa, jossa valittiin territorion delegaatti Yhdysvaltain edustajainhuoneeseen. Vaalit voitti kuitenkin itsehallintopuoluetta edustanut Robert Wilcox. == Yksityiselämä == Vuonna 1898 Kawānanakoa meni kihloihin kuningaskunnan entisen kruununprinsessa Ka‘iulanin kanssa. Ka‘iulani kuitenkin kuoli jo vuonna 1899 eikä pari koskaan mennyt naimisiin tai saanut lapsia. Vuonna 1907 Kawānanakoa kääntyi roomalaiskatolilaisuuteen oletettavasti vaimonsa suostuttelemana. Havaijin valkoihoiset asukkaat käyttivät hänestä nimeä "prinssi Koke ()". == Kunnianosoituksia == * Kalākauan kuninkaallisen ritarikunnan suurristi (Havaiji) == Lähteet == * * * === Viitteet === Luokka:Vuonna 1868 syntyneet Luokka:Vuonna 1908 kuolleet Luokka:Kalākaua-suku Luokka:Yhdysvaltalaiset demokraattipoliitikot
Jääkiekon I-divisioona 1996–1997

Kaudella 1996–97 I-divisioonassa pelasi 16 joukkuetta, joista kukin pelasi 44 ottelua. Runkosarjan voittaja oli Joensuun Kiekko-Karhut, mutta nousukarsintojen viimeiselle kierrokselle KalPaa vastaan selvitti tiensä Kärpät. Lopulta KalPa säilytti SM-liigapaikkansa. == Tilastoja == ===Pelaajatilastoja=== Pistepörssin voittaja: Pasi Nissinen (27+44=71), Kiekko-Karhut. Paras maalintekijä: Aleksandr Matsijevski (37), Hermes. Paras +/− -tilasto: Petri Lehtonen (+41), FPS. Paras torjuntaprosentti: Pasi Nurminen (92,5 %, 30 ottelussa), Pelicans. Jäähypörssin voittaja: Gennadi Kurdin (SaPKo), 163 jäähyminuuttia. == Runkosarja == === Loppusarja === === Karsintasarja === PiTa, KooVee, KooKoo ja Ketterä putosivat suoraan II- divisioonaan. Kiekko-67 ja Titaanit menivät putoamiskarsintaan. == Nousukarsinta == === 1.kierros === Kiekko-Karhut – Hermes Kiekko-Karhut Hermes 8–2 Hermes Kiekko-Karhut 0–1 ja. Kiekko-Karhut Hermes 4–2 Kiekko-Karhut jatkoon voitoin 3–0. Kärpät – FPS Kärpät FPS 3–2 FPS Kärpät 3–4 ja. Kärpät FPS 6–0 Kärpät jatkoon voitoin 3–0. Pelicans – Haukat Pelicans Haukat 3–5 Haukat Pelicans 1–3 Pelicans Haukat 1–2 Haukat Pelicans 1–2 Pelicans Haukat 2–3 Haukat jatkoon voitoin 2–3. === 2. kierros === KalPa – Haukat KalPa Haukat 6–4 Haukat KalPa 1–2 ja. KalPa Haukat 5–4 ja. KalPa jatkoon voitoin 3–0. Kiekko- Karhut – Kärpät Kiekko-Karhut Kärpät 2–6 Kärpät Kiekko-Karhut 5–1 Kiekko- Karhut Kärpät 2–6 Kärpät jatkoon voitoin 0–3. === 3. kierros === KalPa – Kärpät KalPa Kärpät 5–1 Kärpät KalPa 1–2 ja. KalPa Kärpät 5–4 ja. KalPa säilyi SM-liigassa voitoin 3–0. == Putoamiskarsinta == Kiekko-67 – Sport Kiekko-67 Sport 5–3 Sport Kiekko-67 7–2 Kiekko-67 Sport 1–2 ja. Sport nousi I-divisioonaan voitoin 2–1. Diskos – Titaanit Diskos Titaanit 5–3 Titaanit Diskos 2–1 Diskos Titaanit 4–1 Diskos nousi I-divisioonaan voitoin 2–1. == Lähteet == * * 98 Luokka:Jääkiekkosarjojen kausi 1997–1998
Isyyshuijaus

Isyyshuijaus () tarkoittaa tilannetta, jossa mies määritellään äidin toimesta lapsen vanhemmaksi, vaikka hän ei ole lapsen biologinen isä, ja tilanteeseen liittyy tarkoituksellista harhaanjohtamista. Termi on kiistanalainen, sillä tilanteet voivat olla monimutkaisia ja niihin voi liittyä erilaisia näkökulmia isyyden määrittelystä. == Yleisyys == Yleisessä keskustelussa ja kaupunkitarinoissa on esiintynyt väitteitä, joiden mukaan isyyshuijauksien määrä olisi 10–30 prosenttia kaikista lapsista. Nämä luvut ovat vaikuttaneet isyyttä koskevaan lainsäädäntöön ja asenteisiin. Tutkimuksissa isyyshuijausten vaihteluväli on kuitenkin suuri, ja tuloksiin vaikuttaa tutkimuksiin osallistuneiden henkilöiden taustat. Isyyshuijaukset ovat yleisempiä suhteissa, joissa mies ei ole paljoa kotona; esimerkiksi jos miehellä on armeijaura, suorittaa vankeusrangaistusta tai tekee keikkatyötä. Eräässä useita tutkimuksia käsittäneessä meta-analyysissa todettiin, että isyyshuijausten mediaani on 3,7 prosenttia. Korkeimmat isyyshuijauksen määrät ovat Jamaikalla ja Nigeriassa, jossa isyyshuijauksien osuus on jopa 30 prosenttia. Suomessa isyyshuijauksen kohteeksi joutuu vuosittain noin 500 henkilöä, mikä perustuu laskennalliseen oletukseen, että isyyshuijauksia tapahtuu Suomessa noin 1–2 prosenttia. == Vaikutukset == Isyyshuijaus voi aiheuttaa miehelle sosiaalisia, taloudellisia ja juridisia seurauksia, kuten esimerkiksi alaikäisen lapsen elatusvelvollisuuden. Se voi vaikuttaa negatiivisesti ihmissuhteisiin, ja isyyshuijauksen kohteeksi joutuneet saattavat usein myös kärsiä sosiaalisista ja mielenterveyden ongelmista. Suomessa Sexpo pitää isyyshuijauksia vakavana epäkohtana ja eettisenä ongelmana. Sexpo on esittänyt, että isyyshuijauksen tekijän tulee joutua teostaan rikosvastuuseen, ja huijatun tulee olla oikeutettu vahingonkorvauksiin. Lisäksi Sexpon mukaan isäksi huijatun tulee voida kumota isyys ja siihen liittyvät velvoitteet ilman aikarajaa isyystestin perusteella. == Isyyden määrittelyn teoria == Oikeudellisesta näkökulmasta isyyden määrittely on monimutkainen kysymys. Oikeustieteilijät Gary Spitko ja June Carbone ovat esittäneet "labor-with-consent" -teorian, jonka mukaan isyys tulisi määritellä biologian sijaan sen perusteella, kuka on äidin suostumuksella ottanut isän roolin ja muodostanut emotionaalisen siteen lapseen. Teoria korostaa, että pelkkä biologinen isyys ei riitä, vaan isyyteen kuuluu aktiivinen osallistuminen lapsen elämään. == Lähteet == Luokka:Huijaukset Luokka:Huoltajuuskiistat
Valkoviinietikka

Valkoviinietikka on etikan laatu, joka on valmistettu pääosin käyttämällä valkoviiniä. Sitä käytetään voikastikkeisiin, marinointiin ja pikkelsien ja muiden säilykkeiden valmistukseen. Sitä käytetään myös pikaruokiin, salaatteihin ja jälkiruokiin. Valkoviinietikan makua voidaan pehmentää rypälemehulla. Valkoviinietikkaa voidaan käyttää myös siivouksessa kalkkeutumien ja tarrojen liiman poistoon, mutta se ei sovi vahatuille pinnoille. Sitä voidaan hyödyntää myös pyykinpesussa, sitä ei pidä käyttää yhtä aikaa pyykin valkaisuaineiden kanssa. == Lähteet == Luokka:Ruoka-ainekset
OpenEuroLLM

OpenEuroLLM on kolmivuotinen (2025-2028) eurooppalainen tutkimus- ja kehityshanke avoimien, eurooppalaisten tietoturvanormien mukaisten laajojen kielimallien (LLM) kehittämiseksi. Hanke on Euroopan unionin rahoittama ja siihen osallistuu 20 eurooppalaista yliopistoa, tutkimuslaitosta, kasvuyritystä ja supertietokonekeskusta. Euroopan unioni myönsi tutkimushankkeelle 37,4 miljoonaa euroa. Helmikuun alussa 2025 käynnistynyttä kehityshanketta koordinoi professori Jan Hajič Kaarlen yliopistosta apunaan suomalainen tekoäly-yrittäjä Peter Sarlin. Osallistujissa on vahva edustus Suomesta. Hankkeeseen osallistuvia tahoja ovat muun muassa AI Sweden (Ruotsin kansallinen tekoälykeskus), ALT-EDIC (eurooppalainen kieliteknologialiittouma, Ranska), Eindhovenin teknillinen yliopisto (Alankomaat), Jülichin tutkimuskeskus (Saksa), Fraunhofer-instituutti IAIS (Saksa), Helsingin yliopisto, Kaarlen yliopisto (Tšekki), LightOn (Ranska), Oslon yliopisto (Norja), Silo AI (AMD Silo AI, Suomi), Turun yliopisto, Tübingenin ELLIS- instituutti (Saksa, osa ELLIS-verkostoa, Euroopan oppivien ja älykkäiden järjestelmien laboratoriota) ja Tübingenin yliopisto (Saksa). Osallistuvat eurooppalaiset suurteholaskentakeskukset (HPC) ovat Barcelonan supertietokonekeskus (Espanja), Cineca (Bologna, Italia), CSC (Kajaani, Suomi) ja SUFR (Amsterdam, Alankomaat). Lisäksi Jülichin tutkimuskeskukselle on valmistumassa eräs maailman tehokkaimmista tekoälytietokoneista (supertietokone Jupiter). Toinen eurooppalainen eksateholuokan (1018 liukulukuoperaatiota/s) supertietokone (Alice Recoque) on tulossa Ranskaan konsortiolle, jossa hankkeeseen osallistuva Alakomaiden SURF on osakas. == Katso myös == * EuroLLM * Euroopan oppivien ja älykkäiden järjestelmien laboratorio (ELLIS) == Huomautukset == == Lähteet == Luokka:Kielimallit
Miesten yleisluistelun maailmanmestaruuskilpailut 1949

Yleisluistelun maailmanmestaruudesta kilpailtiin Oslossa 19.–20. helmikuuta 1949. Kilpailupaikka oli Bisletin stadion. Sääolosuhteet vaaransivat kilpailujen järjestämisen niin, että kisoja oltiin jo siirtämässä. Sään parannutua vime vaiheessa kisat pystyttin järjestämään 20 000 katsojan läsnäolessa. Katsojien joukossa oli myös Norjan krunuunprinssi Olavi. Kaksi viikkoa aiemmin Sveitsin Davosin EM-kisoissa Unkarin Pajor oli jo yllättänyt pronssillaan, ja näissä kisoissa pisimpien matkojen voitoillaan varmisti itselleen MM-kullan itselleen. Amerikkalaiset Henry ja Werket yllättivät myös hyvällä kokonaissuorituksillaan sijoittuen 4:ksi ja 5:ksi. sijoitus luistelija maa pisteet 500m 5000m 1500m 10.000m 1 Kornél Pajor 211.073 48,5 (8) 9.09,4 (1) 2.34,6 (6) 18.42,0 (1) 2 Kees Broekman 211.618 48,5 (9) 9.12,2 (2) 2.33,7 (5) 18.26,1 (8) 3 Odd Lundberg 212.960 47,7 (4) 9.16,1 (3) 2.31,8 (2) 19.41,0 (4) 4 Ken Henry 213.598 46.3 (1) 9.27,8 (9) 2.32,2 (3) 19.55,7 (7) 5 Johnny Werket 213.762 47,1 (2) 9.23,2 (7) 2.30,8 (1) 20,01,5 (8) 6 Hjalmar Andersen 216.562 48,6 (10) 9.23,8 (8) 2.36,5 (7) 19.48,3 (6) 7 Johnny Cronshey 217.193 48,1 (6) 9.34,5 (10) 2.37,3 (10) 19.40,2 (3) 8 Reidar Liaklev 217.408 49,0 (11) 9.20,9 (4) 2.39,7 (16) 19.41,7 (5) 9 Kalevi Laitinen 217.712 48,3 (7) 9.22,8 (6) 2.36,5 (8) 20.19,3 (11) 10 Gunnar Hallkvist 220.502 50,3 (20) 9.36,4 (12) 2.37,1 (9) 20.03,9 (9) 11 Wim van der Voort 221.947 50,7 (23) 9.21,0 (5) 2.38,3 (12) 20.47,6 (12) 12 Anton Huiskes 223.632 50,9 (23) 9.35,4 (11) 2.42,8 (19) 20.18,5 (10) NC13 Sverre Farstad 157.020 47,5 (3) 9.44,2 (16) 2.33,3 (46) NC14 Sture Engström 160.053 49,3 (13) 9.39,2 (14) 2.38,5 (13) NC15 Chang-Pyeon Nam 160.547 49,5 (16) 9.49,8 (15) 2.38,9 (10) NC16 Pentti Lammio 160.603 50,2 (19) 9.36,7 (13) 2.38,2 (11) NC17 Hyo-Chang Lee 162.750 50,0 (18) 9.56,5 (20) 2.39,3 (15) NC18 Jack Dymock 162.787 49,6 (17) 9.59,2 (22) 2.39,8 (17) NC19 Dong-seong Moon 163.283 47,8 (5) 10.15,5 (26) 2.41,8 (18) NC20 Halle Janemar 163.310 49,0 (12) 9.55,1 (19) 2.44,4 (20) NC21 Lassi Parkkinen 164.473 49,3 (14) 9.53,4 (18) 2.47,5 (26) NC22 Jan Langedijk 164.923 50,5 (22) 9.52,9 (17) 2.45,4 (21) NC23 Kauko Salomaa 165.197 49,3 (15) 10.02,3 (23) 2.47,0 (25) NC24 József Merényi 165.427 50,4 (21) 9.58,6 (21) 2.45,5 (22) NC25 Gedeon Ladányi 168.753 51,4 (25) 10.21,2 (27) 2.45,7 (23) NC26 Janusz Kalbarczyk 169.440 52,1 (26) 10.08,4 (24) 2.49,5 (27) NC27 George Young 169.977 52,3 (27) 10.10.1 (25) 2.50,0 (28) NC28 János Kilián 170.690 53,0* (28) 10.21,9 (28) 2.46,5 (24) : * = kaatui : NC = ei jatkoon eli viimeiselle matkalle : NS = ei startannut : DQ = diskvalifioitu == Lähteet == * Speed Skating - World Allround Championships - 1949 === Viitteet === Luokka:Vuoden 1949 pikaluistelu Luokka:Pikaluistelun maailmanmestaruuskilpailut Luokka:Oslon urheilu Luokka:Norjan pikaluistelu
Rovaniemen kaupungintalo

Rovaniemen kaupungintalo on vuonna 1986 valmistunut rakennus. Kaupungintalon valmistuminen viimeisteli Rovaniemen hallinto- ja kulttuurikeskuksen, Aalto- korttelin. Se on Seinäjoen Aalto-keskuksen ohella ainoa Alvar Aallon valmiiksi rakennettu kaupunkikeskus Suomessa. Kaupungintalo suunniteltiin Alvar Aallon luonnosten pohjalta hänen kuolemansa jälkeen Elissa Aallon johdolla. == Rakennus == Kaupungintalo koostuu useista eri suuntiin avautuvista siivistä, joiden keskuksena kohoaa veistoksellinen, tornimainen valtuustosali. Pääsisäänkäynnin yhteydessä sijaitsevat rakennuksen keskeiset tilat, kuten valtuustosali, kokoushuoneet ja kaupunginjohtajan huone. Sisustuksessa on hyödynnetty Lapin marmoria ja luonnonväristä puuta, ja kalusteet sekä valaisimet ovat osittain Artekin valmistamia ja osittain Aallon toimiston suunnittelemia, mikä luo yhtenäisen ilmeen Aalto-keskuksen muihin rakennuksiin. Kain Tapperin ympäristötaideteos Vuorten synty lisättiin Aalto- keskuksen aukiolle vuonna 1988. == Peruskorjaus == Rovaniemen kaupungintalo tyhjennettiin sisäilmaongelmien vuoksi syksyllä 2019. Kaupungintalon peruskorjaus aloitettiin syksyllä 2024, ja rakennuksessa päivitetään muun muassa talotekniikkaa, kuten ilmanvaihto-, lämmitys- ja jäähdytysjärjestelmät. Peruskorjauksen kustannusarvio on 30 miljoonaa euroa, ja sen on määrä valmistua vuoden 2026 aikana. Peruskorjauksen valmistuttua kaupungintaloon sijoittuvat kaupungin hallinto, konserniyhtiöt sekä työllisyyspalvelut, joiden järjestämisvastuu siirtyi valtiolta kaupungille vuoden 2025 alussa. Lisäksi kaupunki on käynyt neuvotteluja Senaatti-kiinteistöjen kanssa mahdollisuudesta sijoittaa rakennukseen myös valtion virastojen asiakaspalvelua. == Lähteet == Luokka:Rovaniemen rakennukset ja rakennelmat Luokka:Hallintorakennukset
Halosulfuronimetyyli

Halosulfuronimetyyli (C13H15SN6ClO7) on sulfonyyliureajohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä. ==Ominaisuudet, valmistus ja käyttö== Huoneenlämpötilassa halosulfuronimetyyli on väritöntä kiteistä ainetta. Yhdiste liukenee kohtalaisesti veteen ja metanoliin. Yhdisteen herbisidiset ominaisuudet perustuvat siihen, että se estää kasvien asetolaktaattisyntaasientsyymin toimintaa, mikä pysäyttää solunjakautumisen ja tärkeiden aminohappojen synteesin. Halosulfuronimetyyliä valmistetaan 2-amino-4,6-dimetoksipyrimidiinin ja N-1-metyyli-3-kloori-4-karboksimetyyli-5-sulfonyyli-isosyanaattopyratsolin reaktiolla. N-1-metyyli-3-kloori-4-karboksimetyyli-5-aminosulfonyylipyratsola valmistetaan lähtien metoksimetyleenimalononitriilistä. Halosulfuronimetyyliä käytetään muun muassa viljojen, esimerkiksi maissin, ja sokeriruon viljelyssä ja nurmikoilla. Yhdiste on hyväksytty käytettäväksi muun muassa Euroopan unionin alueella ja Yhdysvalloissa. ==Lähteet== Luokka:Kasvintorjunta-aineet
Puheposti

Puheposti tai vastaaja on ohjelmiston toiminto, jonka avulla voi jättää ja kuunnella ääniviestejä sekä välittää niitä eteenpäin, kun vastaanottaja ei ole vastannut puhelimeen. Puhelut voidaan ohjata vastaajaan manuaalisesti tai automaattisesti. Soittajaa kehotetaan jättämään viesti, ja vastaanottaja voi hakea sen myöhemmin. Puhepostia voidaan käyttää henkilökohtaisiin puheluihin, ja yrityksille on olemassa monimutkaisempia järjestelmiä asiakaspyyntöjen käsittelyä varten. Termiä käytetään myös laajemmin kuvaamaan mitä tahansa järjestelmää, jolla välitetään tallennettuja televiestinnän ääniviestejä. == Katso myös == * Puhelinvastaaja ==Lähteet== Luokka:Puhelintekniikka
Lapin ilmasto

Tämä on artikkeli Lapin ilmastosta. == Etelä-Lappi == Etelä-Lappiin kuuluu Pello-Salla-linjan eteläpuolella olevat 12 kuntaa. Alueen läntinen osa kuuluu keskiboreaaliseen ilmastovyöhykkeeseen ja itäinen osa pohjoisboreaaliseen vyöhykkeeseen. Vyöhykkeiden raja kulkee Pellosta Ranualle Etelä-Lapin poikki. Länsiosaa hallitsee metsien peittämät vaarajonot ja niiden väliset laajat suot, kun taas itäosassa Sallan alueella on jo joitakin tuntureita. ===Lämpötila=== Vuoden keskilämpötila Perämeren rannikolla on noin 2 astetta, ja Sallan koillisosassa tass noin 0 astetta. Tammi- ja helmikuu ovat kylmimmät kuukaudet, jolloin keskilämpötilat alueen länsiosassa ovat -9 - -10 astetta ja itäosassa -12 - -13 astetta. Heinäkuu taas on vuoden lämpimin kuukausi, jolloin keskilämpötila on rannikolla 16 astetta ja muualla 14-15 astetta. ===Sademäärä=== ===Lumi=== Ensilumi sataa Posion ja Sallan alueella useimmiten lokakuun puolivälissä ja muualla Etelä-Lapissa lokakuun loppuun mennessä, viimeisenä Perämeren rannikolla. Pysyvän lumipeitteen tulo kestää noin kolme viikkoa loka-marraskuun vaihteesta alkaen. Joinakin vuosina kuitenkin lähinnä Perämeren rannikolla ja jokilaaksoissa pysyvä lumipeite voi tulla myöhemmin. Lumipeite on talven aikana paksuimmillaan Perämeren rannikolla maaliskuun puolivälissä ja muualla maaliskuun lopulla tai huhtikuun alkupäivinä. Suurimmassa osassa aluetta talven suurin lumensyvyys on noin 60-80 cm ja alueen itäosissa paikoin enemmänkin. Suurimmat lumensyvyydet ovat olleet yli 150 cm. Perämeren rannikolla lumipeite katoaa toukokuun alkupäivinä ja ja muualla alueen länsiosissa ja Kemijoen laaksossa toukokuun puolivälissä. Itäosissa Sallan alueella lumet häviävät tyypillisesti toukokuun loppuun mennessä, mutta tuntureiden varjokohdissa viimeisten lumien sulaminen kestää pitkälle kesäkuun puolelle. Lähinnä Sallan alueella voi joskus sataa lunta vielä tämän jälkeenkin. Luokka:Lappi Luokka:Suomen ilmasto
Emil Välilä

Emil Välilä (s. 7. marraskuuta 2003 Ljungby, Ruotsi) on suomalainen jääkiekkoilija, joka pelaa SM-liigajoukkue KooKoossa. Hän on pelipaikaltaan keskushyökkääjä, mutta Välilä osaa pelata myös laidassa. Hän on pelannut kaudella 2024–2025 pääasiassa seuran U20-joukkueessa, jonka varakapteenina Välilä toimii. == Ura == Välilä syntyi ja kasvoi Ruotsissa. Hänen kasvattajaseuransa on IF Troja-Ljungby. Hän voitti kaudella 2018–2019 seuran U16-joukkueen sisäisen piste- ja maalipörssin tehoilla 18+15=33. Kaudeksi 2020–2021 Välilä siirtyi Suomeen ja Tapparan U18-joukkueeseen. Kaudella 2022–2023 hän voitti seurassa U20 Suomen-mestaruuden. Kaudeksi 2023–2024 Välilä siirtyi KooKoon U20-joukkueeseen. Hän jakoi 19 osumallaan joukkueen sisäisen maalipörssin toisen sijan Niilo Suvannon kanssa edellään Simo Heinonen. Elokuussa 2024 Välilä teki KooKoon kanssa vuoden mittaisen SM- liigasopimuksen. Hänet nimettiin kaudeksi 2024–2025 joukkueen varakapteeniksi. Välilä teki liigadebyyttinsä 12. lokakuuta 2024 Kiekko-Espoota vastaan. Hänet merkittiin heti KooKoon ykkösketjun oikeaan laitaan Otto Paajasen ja Teemu Engbergin viereen. Välilä sai ottelussa jääaikaa lopulta 8.47 minuuttia. == Muuta == Välilän pikkuveli Elis pelaa hyökkääjänä TUTO Hockeyn U20-joukkueessa. Veljesten äiti Riikka Sallinen (os. Nieminen, myös entinen Välilä) on entinen Suomen naisten maajoukkuehyökkääjä ja kaksinkertainen olympiapronssimitalisti, joka on valittu sekä IIHF Hall of Fameen, Hockey Hall of Fameen että aateloitu Suomen Jääkiekkoleijonaksi numerolla 190. Heidänsä Mika Välilä pelasi omalla urallaan hyökkääjänä yhteensä 255 SM-liigaottelua Tapparassa, Jokereissa ja Rauman Lukossa. Hän voitti Jokereissa Suomen- mestaruuden vuonna 1992 ja Mikalla oli myös Pittsburgh Penguinsin NHL-varaus vuodelta 1990. Veljesten eno Lasse Nieminen pelasi hyökkääjänä yhteensä 521 SM-liigaottelua JYPissä (aik. JyP HT). == Tilastot == 2021–2022 Tappara U20-SM 44 4 7 11 10 1 0 0 0 0 2022–2023 Tappara U20-SM 43 7 5 12 18 10 2 0 2 8 2023–2024 KooKoo U20-SM 37 19 17 36 34 8 6 3 9 6 3 kautta yhteensä U20-SM 124 30 29 59 62 19 8 3 11 14 == Lähteet == * * * === Viitteet === Luokka:Suomalaiset jääkiekkoilijat Luokka:KooKoon pelaajat Luokka:Vuonna 2003 syntyneet Luokka:Elävät henkilöt
Pioneer P-1 (W)

Pioneer P-1 (myös Able IV) oli Nasan Pioneer-ohjelman kuuluotain. Pioneer P-1:n oli suunniteltu alun perin Venuksen ohilentoluotaimeksi, mutta myöhemmin muutettiin Kuun ohilentoluotaimeksi. Luotaimen oli tarkoitus laukaista Atlas- Able C -kantoraketilla, mutta se räjähti laukaisua edeltävässä Nasan laukaisukokeessa 24. syyskuuta 1959 Cape Canaveral Air Force Stationissa. Pioneer P-1 ei ollut kantoraketin sisällä, joten luotain laukaistiin myöhemmin Pioneer P-3 lennolla. Luotaimen oli valmistanut TRW Space Technology Laboratory. vasen|pienoiskuva|244x244px|Atlas C -kantoraketti ennen räjähdystä laukaisukokeen aikana. == Lähteet == Luokka:Pioneer-ohjelma Luokka:Kuuluotaimet Luokka:Vuoden 1959 avaruustoiminta
Sāriputta

Sāriputta (paali), ( sanskrit : शारिपुत्र ; tiibetiksi: ཤཱ་རིའི་བུ་) oli yksi Buddhan parhaista opetuslapsista. Häntä pidetään ensimmäisenä Buddhan kahdesta suurimmasta miespuolisesta opetuslapsesta, joista toinen oli Moggallāna. Śāriputtalla oli keskeinen johtajarooli Buddhan palveluksessa. Śāriputtaa pidetään tärkeänä ja viisaana Buddhan opetuslapsena, erityisesti Theravada- buddhalaisuudessa. Śāriputta tunnettiin tiukasta buddhalaisten luostarisääntöjen noudattamisesta sekä viisaudesta ja opetuskyvystään. Ensimmäisenä pääoppilaana Śāriputtan tehtävänä oli Buddhan opetusten systematisointi ja analysointi. Buddhalaisessa kaanonissa näkyy usein Śāriputtan esittävän Buddhalle kysymyksiä ja pyytävän Buddhaa opettamaan, sekä itsensä selventävän asioita ja kyselevän opetuslapsilta, joissakin tapauksissa näennäisesti testatakseen opetuslasten tietoja. == Lähteet == Luokka:Buddhalainen filosofia
Lapin väestö

Tämä on artikkeli Lapin väestöstä. == Yleistä == Lappi on varsin harvaan asuttua. Huomattava osa asuu Rovaniemen kaupungissa. Pienissä kunnissa on vain vähän asukkaita, vähiten Pelkosenniemellä (912). Alla olevassa taulukossa on eri kuntien väkiluvut (31.12.2023): Kunta Väkiluku Enontekiö 1 771 Inari 7 127 Kemi 19 371 Kemijärvi 7 030 Keminmaa 7 691 Kittilä 6 822 Kolari 4 011 Muonio 2 325 Pelkosenniemi 912 Pello 3 253 Posio 2 923 Ranua 3 599 Rovaniemi 65 286 Salla 3 344 Savukoski 978 Simo 2 828 Sodankylä 8 126 Tervola 2 831 Tornio 21 018 Utsjoki 1 139 Ylitornio 3 765 === Taajamat === Vuoona 2023 Lapin taajama-aste oli 78,4 prosenttia. == Ikä == Vuonna 2023 Lapin asukkaista 14,2 prosenttia oli 0-14-vuotiaita, 58,5 prosenttia 15-64-vuotiaita ja 27,4 prosenttia yli 64-vuotiaita. Yli 64-vuotiaiden osuus on suurin Pellossa (43,7 prosenttia) ja pienin Rovaniemellä (21,0 prosenttia). == Kieli == Vuonna 2023 Lapin maakunnan asukkaista 95,6 prosenttia puhui äidinkielenään suomea, 0,9 prosenttia saamelaiskieliä, 0,3 prosenttia ruotsia ja 3,2 prosenttia muita kieliä. == Lähteet == Luokka:Lappi Luokka:Suomen väestö
Barbara Kopple

Barbara Kopple (s. 30. heinäkuuta 1946) on yhdysvaltalainen elokuvaohjaaja, joka tunnetaan dokumentaarisesta työstään. Hän on voittanut kaksi Oscar- palkintoa: Harlan County, USA (1977), joka kertoo Kentuckyn kaivostyöläisten lakosta, ja American Dream (1991), tarina vuosien 1985–86 Hormel-lakosta Austinissa, Minnesotassa. Hän on saanut myös Primetime Emmy -palkinnon sarjasta Fallen Champ: The Untold Story of Mike Tyson (1993). Hän on ohjannut jaksoja NBC:n poliisidraamasarjaan Homicide: Life on the Street (1999) ja HBO:n vankiladraamasarjaan Oz (1999), joka voitti Directors Guild of America -palkinnon. Syyskuussa 2023 Kopple sai National Academy of Television Arts and Sciences -akatemian Lifetime Achievement Award -palkinnon. == Filmografia == * 1972: Winter Soldier * 1976: Harlan County, Yhdysvallat * 1981: Keeping On * 1990: American Dream * 1992: Beyond JFK: The Question of Conspiracy * 1993: Fallen Champ: The Untold Story of Mike Tyson * 1994: Century of Women: Sexuality and Social Justice * 1994: Century of Women: Work and Family * 1997: Homicide: Life on the Street - Dokumentti * 1997: Wild Man Blues * 1998: Homicide: Life on the Street - Pit Bull Sessions * 1999: A Conversation with Gregory Peck * 1999: Homicide: Life on the Street - Self Defense * 2000: My Generation * 2002: American Standoff * 2002: Hamptons * 2004: Bearing Witness * 2004: Dance Cuba: Dreams of Flight * 2004: WMD: Weapons of Mass Deception * 2005: Havoc * 2006: Shut Up &amp; Sing * 2010: 30 for 30:The House of Steinbrenner * 2011: Gunfight * 2013: Running from Crazy * 2015: Miss Sharon Jones! * 2016: Gigi Gorgeous: This is Everything * 2017: A Murder in Mansfield * 2018: New Homeland * 2019: Desert One * 2022: Gumbo Coalition == Lähteet == Luokka:Elävät henkilöt Luokka:Yhdysvaltalaiset dokumenttiohjaajat Luokka:Yhdysvaltalaiset televisio-ohjaajat Luokka:Vuonna 1946 syntyneet
Varsinais-Suomen maakunnan taajamat

Varsinais-Suomen maakunnassa on * taajamaa. Alla olevassa kartassa taajamat on esitetty vuoden 2021 taajamarajauksen mukaisesti. == Lähteet == *
Löytöjärvi (Joensuu)

Löytöjärvi on järvi Joensuussa Pohjois-Karjalassa. Sen pinta-ala on 1,3 neliökilometriä. Etäisyys Joensuun keskustasta on 27 kilometriä itään. == Maantiede == Löytöjärven ulottuvuus kaakosta luoteeseen on noin 2,2 kilometriä. Järven lahtia ovat kaakkoisosan avosuinen Naurislahti ja eteläisimmän osan Ketunlahti. Nimettyjä niemimaita ovat Ketunniemi, Kaspilanniemi, Karikkoniemi ja Pitkäniemi. Löytöjärven itäpuolella levittäytyy Papinlamminsuo. Järvessä on kaksi vähintään kymmenen metriä syvää aluetta. Niiden yhteenlaskettu pinta-ala on noin 11 hehtaaria. Toinen sijaitsee järven keskivaiheilla ja toinen luoteisosassa. Syvin piste, 14,7 metriä, sijaitsee järven eteläpuoliskolla. Löytöjärven saariluku on viisi. Kaspilanniemen tuntumassa sijaitsevan Kalmonsaaren pinta-ala on noin puoli hehtaaria, muut saaret ovat alle aarin laajuisia luotoja. Saarten yhteenlaskettu pinta-ala on 0,68 hehtaaria. Löytöjärven rannoilla on asutusta ja sen länsirantaa hipoo kantatie 74. Löytöjärveen virtaa nimettömiä tulouomia ja järvi laskee vetensä kaakkoon Myllylampeen (133,3 metriä merenpinnan yläpuolella). Löytöjärven vesitilavuus on 6 205 000 kuutiometriä. Löytöjärvi (01.032.1.014) kuuluu Koskutjoen alueeseen (01.032), joka on kolmannen jakovaiheen vesistö Jänisjoen vesistöaluella (01). Toinen jakovaihe on Haarajoen alue (01.03). Löytöjärvi laajin Koskutjoen alueen 18:sta vähintään hehtaarin laajuisesta vakavedestä. Seuraavaksi laajimmat ovat Haarajärvi (noin 51 hehtaaria) ja Iso Rahalampi (noin 39 hehtaaria). == Lähteet == Luokka:Joensuun järvet Luokka:Jänisjoen vesistö
Volta a la Comunitat Valenciana

Volta a la Comunitat Valenciana (valencian kielellä, esp. Vuelta a la Comunidad Valenciana) on maantiepyöräilykilpailu, joka järjestetään Valencian itsehallintoalueella Espanjassa helmikuussa. Miehillä kyseessä on etappikilpailu, naisilla yhden päivän kilpailu. Miesten on järjestetty vuodesta 1929 lähtien, aivan kaikkina vuosina kilpailua ei tosin ole käyty. Kilpailun nimi on aikojen saatossa muuttunut useamman kerran. Miesten kilpailu on kuulunut vuodesta 2020 lähtien UCI ProSeries -tasolle, eli sen yläpuolella ovat vain UCI World Tour -tason kilpailut.. Naisten kilpailu järjestettiin ensimmäisen kerran vuonna 2019. Se on kuulunut vuodesta 2025 lähtien UCI Women's ProSeries -tasolle kategorialuokituksella 1. Pro. == Miesten kilpailun kolme parasta == Lähde: Pro Cycling Stats == Naisten kilpailun kolme parasta == Lähde: Pro Cycling Stats == Lähteet == Luokka:Pyöräilykilpailut Espanjassa Luokka:Valencian urheilu
Aki Toikka

Aki Toikka (s. 26. maaliskuuta 1993 Oulu) on suomalainen pesäpalloilija. Toikka edustaa Ykköspesiksessä pelaavaa Simon Kiriä. Toikka on Oulujoen Kiekon kasvati ja pelasi ensimmäisen ottelunsa Kiekon edustuksessa kaudella 2010. Toikka siirtyi Kiekosta Kiimingin Urheilijoihin kaudeksi 2012 ja Oulun Lippoon 2013. Toikka vietti yhdeksän kautta Lipossa, pelaten osittain Muhoksen Pallo- Salamoiden edustuksessa vuosien 2014 ja 2016 välillä. Lipossa Toikka pelasi yhteensä 54 Superpesis ottelua. Toikka siirtyi kaudeksi 2022 Simon Kiriin. == Saavutukset == * Ykköspesiksen Itä-Länsi: 2016 ==Lähteet== Luokka:Suomalaiset pesäpalloilijat Luokka:Simon Kirin pelaajat Luokka:Vuonna 1993 syntyneet Luokka:Elävät henkilöt
Bergsviken

Bergsviken on taajama Piitimen kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 2 352 asukasta vuoden 2023 lopussa. ==Lähteet== Luokka:Piitimen kunta Luokka:Ruotsin taajamat
Rosvik

Rosvik on taajama Piitimen kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 1 857 asukasta vuoden 2023 lopussa. ==Lähteet== Luokka:Piitimen kunta Luokka:Ruotsin taajamat
Norrfjärden

Norrfjärden on taajama Piitimen kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 1 501 asukasta vuoden 2023 lopussa. ==Lähteet== Luokka:Piitimen kunta Luokka:Ruotsin taajamat